
La umbra timpului 


Hölderin cel mai mare poet german din toate timpurile a formulat 
pentru viitorime versul irepetabil: dicheterische wont der Mensch! „în chip 
poetic, locuieste Omul! Dar omul este fiinta situatá aici si acum (Dasein) 
care isi träieste temporalitatea individualä ca Grijá permanentä de a exista 
(Sorge) pentru cá la urma urmei, este Sein zum Tode (fiintá intru moarte)! 
Cel putin asa a crezut, constant si unic, marele filozof de secol XX Martin 
Heidegger, cel ce s-a consacrat ca autor al nemaipomenitei metafizici Sein 
und Zeit (1927): Fiintä si Timp. 

Poezia modernä si postmodernä pare a fi obsedatä mai mult decät cea 
de altádatá de furia temporalitätii, se temporalizeazá diurn si nocturn, in 
fiecare ins poietic, in fiecare fáuritor de poiesis. 

Sá nu uităm că întreg secolul XX se înalță si se destramă, beletristic si 
filozofic, pe coordonatele „formei simțului intern” (Immanuel Kant în Critica 
Ratiunii Pure, 1781) al Duratei și simultaneitätii (Henri Bergson, 1922, Dureé 
et Simultancite, În căutarea timpului pierdut (Marcel Proust), sau în acea 
grandioasă odyssey de „24 ore” a lui James Joyce (Ulysses). 

La noi în poezia românească ar fi și mai multe de luat în seamă, după 
opţiunea întru etern (și nu către irreparabile tempus) a lui Eminescu 
dedicată ingenuu Odei (în metru antic): 

Nu credeam sä-nvät a muri vreodată 
Vesnic tânăr înfășurat în manta-mi.. 

Dominația temporalitátii ce „vremuieste” i-a frecventat și pe Arghezi, 
Noica, Eliade, Camil Petrescu dar și pe alții dispăruți prea devreme, spre a se 
înălța în Câmpiile Elizee: Nichita Stănescu, Marin Sorescu, Dan Laurenţiu, 
Mihai Ursache, Grigore Vieru.. 

La acest răstimp știut doar de Historia Genezei vine și Cecilia Bănică 
Pal din urbea mușatină a Romanului cetate, Timpul ia chipul anamnesic al 
re-amintirii în tripticul contrapunctic LA UMBRA TIMPULUI care, ca în 
fenomenologia temporalitätii a lui Edmund Husserl se proiectează simultan, 
ca: protentie, percepţie și retenţie. 

Organic legate, cele 3 trepte ale Poiesisului, se exprimă: 

I proetentia=La umbra timpului; 

II perceptia=umbra anotimpurilor; 

III protentia=Suräsuri nostalgice. 


I In Labirintul pasilor uitati, poeta isi cautä „urmele pasilor” pe 
strázile pline de praful anotimpurilor: 
Urma piciorului drept 
Státea pititá sub conturul 
Unei tálpi nr. 45-46 
Si se simte umilitá, rávásitá са n-a putut läsa, si ea, o urmá precum 
aceea care o inghitise pe a ei. Aruncá bolovanul dar ín vreme ce urma cea 
micá (a ei) se sterse, 
urma Lui rádea 
tronánd ca o matroaná intr-un bar. 


Urma piciorului stáng o gáseste: 
Printre alte zeci de urme 
De tocuri roase 
Urme de slapi, 
De ghete de scolar grábit 
De adidasi, de bocanci, de sandale 


Ín acest haos de urme exclamá parcá pierdutá: 
O Doamne, câte urme! 
Îmi ating urma - o simt caldă, timidă; 
Se uită la mine cu tristețe 
Și din delicateţe 


Nu mă întreabă de ce-o caut 


Îndârjită poeta caută în universul citadin ipostaziat: 
Umblu pe străzi ducând amurgul în spate 

Și caut — caut urme 

Furate de timp 

Uitate de timp.. 


Căutarea gratulată cu indiferență, cu dispreţ, cel mult ca „nebunie” de 
către Ceilalţi, o împinge la linistea-ultimä de strigăt-împlinire: 

Deodată m-am oprit și strig: 

Am găsit 

Urmele de aur, cu pietre din tezaur 

Melchisedec, Jora, Blecher, 

Petrescu (Cezar), Zira, Celibidache și alții 


urme mai mari, urme mai mici; 


toate inconjurate de aura nemuritoare, 

strälucitoare a creatorului.. 

strigátul prelungit este intámpinat cu aceeasi indiferentá, cu acelasi 
dispret al semenilor, in timp ce poeta, rámasá singurá, särutä urmele lásate 
de pasii lor: 

pe sträzile orasului plin 

de forfota prezentului 

In perceptia prezent, ca un refren anamnezic se aude ricanänd: 

urme fixate de timp 

urme uitate de timp 


Poema de inceput este caracteristicá, adicá exemplarä pentru cele ce 
vor urma, succesiv: Mäsura timpului; Fiorü istoriei; Dialog intim; Singuraticul 
copac; Ochiul sträzii; Portia de viatá; Iluzii moderne; Disputä Alint; Fereastra 
cerului; Imposibila iesire; Clipa de rägaz; Durerea visului pierdut; Spovedania 
indrágostitilor; Metamorfoza; Necrutätorul timp. 


Cu bucuria de a ne transmite in starea de poezie a poetei, vom urmäri 
succesivitatea ei de träire profundá (Erlebnis). 

Cáutám linistea de dinainte de noi 

Cáutám linistea de dupá noi 

Másurám timpul dintre cele două linisti.. 

Tráim timpul ce ni s-a dat.. 

Trecem prin spatiul dintre 

Cele două linisti, 

Măsurăm totul cu ochii minţii 

Retrăim totul cu ochii sufletului, 

Căutând mereu liniștea de dinainte de noi, 

Așteptând mereu liniștea de după noi.. 

(Măsura timpului) 

Nimic didactic, nimic uscat-filosofic, nimic trucat, ca într-o spovedanie 
simplă: 

Mi-era bine 

Mâinile mele se plimbau 

Ca două flori de nufăr 

În culcușul limpede și cald 

Pe care mi-l dăruise mama 

Picioarele mele cozi de pești aurii 

Se zbăteau să-și găsească sprijin 


In plämada de carne si sänge 

Din care au răsărit.. 

În poezia Ceciliei Bănică Pal , Cronos nu are nimic din mäncätorul de 
odrasle proprii ale lui Saturn, ci dimpotrivá Forma de copac Excelsior, 
nicicänd triadic spre inältimile celeste: 

mi-era bine.. 

stäteam visam. Mä vedeam 

plecänd pe-un täräm fermecat 

cu smei si feti-frumosi presärat 


Dialogul intim “Mi-era bine..”, isi sacadeazä urcusul treimic (retentie- 
perceptie-retentie) cátre intelesul profund cänd: 

“trupul meu neted si lucios ca o lubenitá 

Începea să simtă sămânţa vieții.. 

Când “capul-cutie de idei neformate 

Încă nu citea viitorul” 


dar: 

“se gândea cum vor intra în el 

simtirea și înțelepciunea umanității.” 
Mi-era bine. își construiește proiecția viitoare încă din timpul - prezent: 
“dar incepusem să bat cu pumnii mei mici 
În pereții învelișului ce mă ocrotea 

Voiam să plec.. 

Și, când am plecat, 

-am urlat 

Primul strigăt, primul țipăt 

În fata lumii, 

În fata luminii, 

Care mă primea, 

Care se bucura 

(sau mă compätimea) 

Pentru că pășisem întru trăire 

Și suferinţă.” 


Auto-dialogul (căci nu poate fi vorba despre un searbăd monolog 
autist!) se transform în lupta (“agon”) si imprecatie: 

Acum, vreau să stau de vorbă cu tine.. 

Să-ţi povestesc despre mine, 


Cel pe care l-ai azvárlit in vältoare lumii 
Sub lumina glacial a lunii 

Făcându-l sá cunoască iubirea si ura, 
Adevárul si minciuna 

Cel pe care l-ai indemnat, 

Nestiind cá l-ai condamnat la singurátate.. 


Cu chip masculine, subiectul este, deopotrivá das Man (impersonal), 
mama, Ego-ul profund și propriu, lubitul neapárut încă etc. 

Poeta autojudecător își autodivulgă “labirintul ideilor” säräcite si 
flămânditatea avidă de trăire și cunoaștere, cerșetoria întru ajutor! Dar, 
totodată, nu uită umilirea “aripilor tăiate” prea devreme, “durerile” lui Noe, 
“chinurile lui Odiseu”. Autospovedania dobândește fiorul Rugăciunii 
reproșatoare, care amputează totul: 

“Tu ia-i făcut nemuritori” 


Ca un demiurge otiose, fata de care СесШа( Santa Cecilia di Roma?) isi 
clauzează revolta și plânsurile, durerea lacrimilor, implorarea cerului: 

Dar, eu,..eu sunt unul dintre cei multi 

Mă revolt, plâng, má dor lacrimile lor, 

Mă ard lacrimile mele 

Implore Cerul, mă rog la stele 

Să-mi dea o brumă de lumină, 

Să-mi dea clipa lor de tihnă 


Grija, ascultarea, însoțește perpetuum anamneza reamintire a 
decalogului sub virtuțile (bunătatea, blandetea, dreptatea, cinstea), călcate 
în picioare și transformate în: durere, sărăcie, revolt, sub raza de întuneric a 
fetisului: 

Pe locul lor, in jilturi de catifea, 

Räd sfidätoare, zeflemitoare: prostia, ipocrizia, fátárnicia, 

hotia, 

läcomia, crima, setae de sänge, räutatea, nedreptatea 

Ochiul-copil, ca într-o psiho-analiticá revenire la subconstientul 
infantilitatii, “perde lumino”, se apleacă spre..’noapte, mângâie frunze de 
stejar” cu o certitudine intenţie: 

Strâng la pieptul meu petale 

Le prefac în cant de soare, 

ÎI azvärl în largul zării 


ÎI trimit în largul mării 
Să îngâne legănând; 
Sunt copilul dorului, 
Sunt copilul visului, 
Sunt copilul codrului, 
Sunt copilul orișicui, 
Sunt copilul nimănui. 


Identificarea cu filiatia neutral copilul orișicui-copilull nimănui, 
poeta își simte fiinţa în pericolul pândei dizolvante și alienate a privirii 
celuilalt, a “ochiului străzii”: 

Ochiul străzii nu se închide 

Niciodată 

Te urmărește neîncetat 

Privindu-ti fiecare gest 

Fiecare pas 

Te priveste de la distantá 

Sá vadá 

Dacá plángi sau dacá rázi 

Asteptánd prilejul 

Sá te mängäie 

Sau sá te striveascä 


In alienanta privire a ochiului strázii, poeta isi (ne) reproseazá cu 
neputintá dialogicá: 

Tu nu știi ce-ţi сеге 

Sau nu mai vrei să știi 

Și mergi înainte.. 

Te-mpiedici, iti julesti genunchii 

Si-ti sângerează pielea 

Si-ti curg sentimentele 

Privind la ochiul străzii.. 


Această sărăcire, golire (chenoză) a propriei ființe, se potenteazá în 
Portia de viata în care cotidiana convietuire în care 

Mama umple borcanele cu zacuscă, 

Tata citește ziarul 

Când râde, când înjură, cänd.., ăștia-s nebuni, 

Mama așezând borcanele bombăne “am terminat, nu mai pot” 


Se-nfurie, strigá 

“e-o säräcie”, 

La care tata glumeste perfid si zämbeste (vocal): 
Dar ce-ai vrea unul din cei 500 

De miliardari 

Sau dintre parlamentari? 


Copilul poet participá antinomic, la toatä aceastä nevrozá colectivá 
neputincioasá: 

Eu má uit pe fereastrá 

Vád bolta cerului din care curge 

Seninul albastru 

Si strig: 

“Vin indatä!” 

Cobor särind cäte trei trepte 

Odatä 

In urmá rásuná o voce 

Supáratá 

“und” te duci tu fata?” 

În aceeași candidä bucurie,frumusetea se definește ca „participare” 
(maethexis” la Frumosul propriei fiinţe (eidos), chiar si în Iluzii 
moderne, dispută in care ni se divulgá lucruri stiute, dar nesimtit acceptate: 

..ne hrănim cu iluzii sintetice 

Fabricate în străinătate 

Fără trăiri autohtone 

„„fără obiceiuri păstrate 


Poeta își cere înapoi „Coasta lui Adam”, aflată - între mine și Tine - 
râzând zgomotos, când ea își cere înapoi coasta furată.., făptură 
Bărbătească”. Anamnesis-ul se întrupează în cântec de Alint: 

Ciocolată; Trup de fată 

Cu gust dulce-amărui 

Cu mireasmă de gutui 

Te aștept la mine acasă 

Cu vin aromat pe masă. 

Prozodia folclorică de colind serbează, din prezent frumuseţea iubirii 
tinere, de odinioară, în perpetua soptire de dor, într-o așteptare 
prelungită, precum cea arhetipală din Sara de deal a lui Eminescu. În unul 
din refrenurile ce nu se uită, poeta imaginează alintul iubitului: 

Ciocolatá, 

Cu sâni tari ca și trunchiul de arțar, 
Porţi coroană aurită 

De primăvară împletită 

-vino, în vis la noapte iar, 

-du-mă-n palat de cleștar, 
-schimbă-mă, ca în povești, 

în suc roșu de cireș - și bea al iubirii har 


Alintul materializează în neuitarea din spaţiul gemin al așteptării. 
Triada temporală  retentie-perceptie-protentie este caracteristică, 
simptomatică pentru poesis-ul doamnei Cecilia Bănică Pal. Ea formulează 
percepţia (prezentul) proiectând către posibile, viitor și valoare a iubirii 
(protentia) așa cum, în mod exemplar ne-o dovedește Fereastra cerului: 

Mă uit și-o văd zâmbind printre nori 

Mă uit și-o simt înlăuntrul meu 

Licărind când mai slab, când mai puternic 

Ea 

E fereastra cerului și mă rog 

Să nu se închidă niciodată 

Pentru mine.. 


Frumuseţea se iscă, izvorăște, са transcedenta în imanenta sub 
conditionalitatea eminesciană a lui Dacă: 

Dacă n-am purta în noi 

o fereastră deschisă spre cer 

am trece prin lumea frumosului 

fără să-l vedem 

dacă n-am ourta în noi 

o fereastră deschisă spre cer 

am trece prin lumea urâtului 

fără să-l detestăm.. 


Opoziția cosmică dintre „lumea frumosului” și „lumea urâtului” ar 
transcede puterile subiectivitätii noastre și ar transforma teleologia cu sens a 
trăirii (Erlebuis) în ceva anost sau lipsit de orice Rost ontologic si existenţial, 
cu condiţia necesară a Iubirii: 

Dacă n-am purta în noi 

O fereastră deschisă spre cer 

n-am cunoaște lumea iubirii 
si a urii 

fără să încercăm 

să iubim mai mult decât urâm 


Ca în Spharos-ul lui Empedocle, echilibrul dintre ură și iubire, „motor 
imobil” (Aristotel) care să atârne în final, să fie victorios Erosul (iubirea) 
împotriva balgiilor de infern dantesc al urii. 

Este învingătoare această încredere benefică a poetei că din acest „cerc- 
pătrat” al fiinţei nu poate ieși decât iluzoriu, pentru că în final, se manifestă, 
dușmănoasă, coercitia pătratului (cubului), în detrimentul rotunditátii 
inimii, dăruite cu iubire și suferinţă din iubire. 

Astfel glăsuiește Imposibila ieșire. Poeta își încearcă voinţa liberă, 
împotriva a tot ce este „cub” colturos si „pätrat” și „cenușă” încontra 
„pläcerilor” inimii noastre perpetuu aflatä in zbatere. 

Mi se pare cä universul este un pätrat 

Incerc sä merg pe laturile lui 

Mä lovesc de colturi 

Vreau sä trec dincolo de linii 

Si-mi dau seama cä 

Sunt intr-un cub cu 

Muchiile ascuţite, tăioase, dușmănoase 


Tentativele de ieșire, de a sparge coaja acestui univers ce ni s-a dat, și 
pe care l-am făcut potrivnic, sună frust, ca o mărturisire: 

Încerc să ies dar nu pot 

Nici cerul nu pot să-l privesc 

Prin sticla-i opacă, 

Nici pământul nu-mi primește atingerea, 

Pentru că sunt acum în mijlocul, 

Cubului care mă strânge. 

Cu răbufniri feminine care au marcat poezia contemporană a unor 
Anna Ahmatova sau Marina Tvetaeva, ca să nu mai spun de cele remarcabile 
din poezia noastră, de la Constanţa Buzea la Ana Blandiana, creaţia variabilă 
de zenit a Ceciliei Bănică Pal dezvăluie un rost Simtit plenar (trăit între 
adevăr, frumos și bine) ca un corelat organic, funciar, al vederii: 

Și 

Tot ce văd 

E doar inima mea privind 

La jocul flácárilor ce-o inconjoarä 

Zbätändu-se sä inläture 

Cenusa din jurul ei. 

Poeta, dedicatá atotputerniciei prezentului (perceptiei si vederii) nu 
uitá clipa de rágaz in care trecutul (retentia si anamnesis-reamintirea) 
izbucneste cu fortá intr-un peisaj folcloric, cu un motto de referen: „Bunicii 
noștri sunt copaci/ Cu ramuri groase, îmbătrânite” care intrupeazä nostalgic, 
ca o repetabilă îmbinare: 

Hai iubito, să mergem la bunici! 

mie să-mi picure din prun ţuică bătrânească 

iar tu să te alinti privind coada veveritei 

-liră frântă-fluturând printre copaci. 


Nostalgia trecutului, nu este o ieșire din timp, ci o condamnare a unui 
prezent marcat de „caracatita tehnologică a epocii ultramoderne” cu banii 
care fug în „facturi plămădite” cu „intoxicare de suflete” cu „automatismul 
vieţii” de zi cu zi, cu rânjetul lui. 

Este un fel de „fugă de acasă” pentru „câteva zile”. Poeta își repetă 
îmbierile paideice ale iubitului: 

Hai, iubito să mergem la bunici! 

să învăţăm de la ei cum să stăm 

la umbra timpului. 

Vino, nu te mai gândi la nimic, 

soarbe gustul, trăinicia și înțelepciunea naturii. 


Într-o reiterată explozie proustiană a „durerii visului pierdut” poeta 
transcende alunecarea spre trecut, privind aidoma unui Petru Cretia (la noi) 
perindarea definitiv neîntâmplătoare a Norilor: 

Mi-au surprins norii tristețea 

Și s-au întunecat 

Transformându-se în fantome ale cerului 

Azvärlind priviri mänioase 

Spre pämänt. 

Peste: ,..cámpia sufletului meu/stins de dor”, norii descätusati de 
descántecul poetei, sträbate gándul nemuritor: 

Vino 

si bratele mele vor deveni 

raze de soare si vor lumina 

iubirea pierdută. 

Intr-un registru prozaic eminescian, Cecilia Bänicä Pal, poeta “umbra 
propriului trecut” din care prezenta multiplä reträieste “pecetea primului 
sárut” si din “trupul candid de fecioará/pástreazá mirosul de salcám”: 

Uimit, simt cum mireasma lui 

Zburdänd, deschide-o poartä 

Intränd in sufletu-mi vräjit 

De tot ce-a fost odata. 

Deși aflată „la umbra anotimpurilor” poezia Ceciliei Bănică Pal, 
mustește de vigoarea modernă, părăsind orice prozodie vetustă, cu rimă și 
ritm, optând întru poesis-ul alb din Spovedania indrägostitilor, in care 
distingem forța ziditoare a verbelor: 

„Mână în mână Plutim pe 

Valurile apelor 

Fără să le atingem. 

Zburăm peste soarele plin 

De inimi calde 

Infäsurändu-ne trupurile noastre 

Tinere cu ele. 


Îngenunchem pe pământul umed 
Ne închinăm și-i Sărutăm 
Fertilitatea. 

Zâmbim licăritul stelar 

Rămas uimit pe bolta cerului. 


Sub aripa ocrotitoare a lunii 

Mărturisim, că noi, 

Suntem singurii stăpânitori 

Ai universului încifrat. 

Această dezvăluire a nedezvăluitului, se petrece mai mult in spatio- 
temporalitatea Duhului cu cele 7 chipuri ale Sale întrupate în sufletul 
iubitor: Plutire, Zbor, Îngenunchiere, Închinare, Särut, Zämbind si 
Mărturisire. 

Între vocile clare ale Poesisului actual, cântecul Ceciliei Bănică Pal este 
întremător de spirit, de edificare a sufletului din suflet, a Omului din Om, 
într-o luptă deschisă cu Necrutätorul timp, întru biruința Vesniciei, Binelui, 
Adevărului și Frumosului. 


Porf.univ.dr.emerit Tudor Ghideanu 

Labirintul pasilor uitaţi 


M i-am cäutat urmele pantofilor mei 


pe sträzi pline de praful anotimpurilor, 
Am gäsit urma piciorului drept 
stätea pititä sub conturul 

unei tálpi nr. 45-46-zimtatá 

fin pe margini cu urme de luciu 
amestecat cu nisip. 

M-am simtit umilit, räväsit, 

că n-am putut sá las şi eu o urmă 
ca cea a piciorului de barosan... 

am luat un bolovan 

$1 l-am aruncat peste ea. 

În zadar 

urma mea se şterse 

iar a lui râdea 

- tronând ca o matroană într-un bar. 


Caut acum urma piciorului stâng 

o găsesc printre alte zeci de urme 

de tocuri roase, urme de şlapi, 

de ghete, de şcolar grăbit, 

de adidaşi, de bocanci, de sandale. 

O Doamne, câte urme! 

Îmi ating urma -o simt caldă, timidă- 
se uită la mine cu tristeţe 


Cecilia Bânică Pal 

51, din delicatete, 
nu mă întreabă de ce-o саш. 


Umblu pe sträzi ducänd amurgul in spate 
si caut-caut urme 

furate de timp 

uitate în timp... 

Lumea mă crede nebun; 

eu merg înainte şi spun 

c-am pierdut urme de aur 

bătute cu pietre scumpe din tezaur. 


Unii räd-altii trec indiferenți, 

multi mă privesc cu dispreţ 

dar-eu caut- 

Deodată m-am oprit şi strig: „am găsit 
urmele de aur cu pietre din tezaur 
Melchisedec, Jora, Blecher, 

Petrescu, Zira, Celibidache şi alţii 
urme mai mari, urme mai Mici; 

toate înconjurate de aura nemuritoare, 
strălucitoare a creatorului 

strig-dar- 

unii râd, alții trec indiferenți 

mulți mă privesc cu dispreţ 

iar eu -rămas singur- 

sărut urmele lăsate de paşii lor 

pe străzile oraşului plin 

de forfota prezentului 


urme fixate în timp 
urme uitate de timp. 

Masura timpului 


Cautám linistea de dinainte de noi 


Cáutám linistea de dupá noi 


Mäsuräm timpul 

dintre cele douá linisti... 

ЇЇ găsim imens, dur, necruţător, 
plin de suliti, plin de foc, 

de apă, de vant, de vârtejuri nebune 


Măsurăm timpul 
dintre cele două linişti... 


ÎI găsim îmbălsămat cu arome şi culoare, 
strălucitor, îmbrăcat în petale, 

dornic de iubire, îmbibat de frumos, 
senin şi blând, pur şi duios. 


Trăim timpul ce ni s-a dat 


Trecem prin spațiul dintre 

cele două linişti, 

măsurând totul cu ochii minţii, 

retrăind totul cu ochii sufletului, 

căutând mereu liniştea de dinainte de noi, 
aşteptând mereu liniştea de după noi. 


Cecilia Bânică Pal 

Fiorii istoriei 


M ă regáseam pe căi târzii 

Strivind sub pasul meu uşor 
Umbre de zei ce mă-nfior, 
lesind din templele pustii. 


Sorbeam un aer de demult 
Cu domni, cu regi şi împărați, 
Erau în zale îmbrăcaţi 

lar pieptu-acoperit de scut. 


Se-nvălmăşeau ca norii grei 
Arcuri, săgeți, care de luptă, 
Intrând în bătălia cruntă 
Oştenii-păreau nişte zmei. 


Veniră apoi, în urma mea, 
Haiduci vestiți, din codrii mari, 
Vijelioşi, cu trupuri tari, 

Pe cai-ce-aveau în frunte-o stea 


Aşa plecară, an de an 

Vremuri de glorii şi durere... 

lar osemintele sub lan 

Se transformau în flori şi-n stele. 
Vorbeam trecutului apus 
Plimbându-mă-n singurătate 

Şi mă gândeam la cei ce-au plâns 
Pe zidurile vechi, uitate. 

Dialog intim 


M 1-ега bine 


Mâinile mele se plimbau 
ca două flori de nufăr 

în culcuşul limpede şi cald 
pe care mi-l dăruise mama. 


Picioarele mele-cozi de peşti aurii- 
se zbăteau să-şi găsească sprijin 

în plămadă de carne şi sânge 

din care am răsărit. 


Mi-era bine 

Trupul meu neted şi lucios, 

ca o lubenitä 

începea să simtă sămânţa vieții 

ce curgea de la mama la mine 
printr-un fir de mătase roz-albastru. 


Capul-cutie de idei neformate - 
încă nu citea viitorul. 

Cu ochii închişi, 

cu buzele strânse, 

cu urechile pieziş 

se gândea cum vor intra în el 
simtirea şi înţelepciunea umanităţii. 

Mi-era bine... 

Stäteam-visam, mä vedeam 

plecänd pe-un täräm fermecat, 

cu smei şi feti-frumosi-presärat, 

care se luptau pentru Ilene-Cosänzene 
cánd rádea roua-de Sánziene. 


Mi-era bine... 

dar incepusem sá bat cu pumnii mei mici 
în pereţii învelişului ce má ocrotea. 
Voiam sá plec... 

... $1, când am plecat, 

-am urlat- 


Primul strigăt, primul țipăt 
în fata luminii, 

în fata lumii, 

care ma primea, 

care se bucura, 

(sau ma compatimea) 

pentru ca pasisem intru traire 
şi suferinţă... 


II 


Acum, vreau să stau de vorbă cu tine... 
Să-ţi povestesc despre mine, 

cel pe care l-ai azvärlit în vâltoarea lumii 
sub lumina glacială a lunii, 

făcându-l să cunoască iubirea şi ura, 

- adevărul şi minciuna. 

- cel pe care l-ai îndemnat. 

- nestiind că l-ai condamnat la singurătate- 
să citească învăţăturile altora 

încercând să ajungă la cunoaştere 

şi -neputänd- sá se zbatä între 
„a sti” şi „a nu sti”. 


Am rätäcit in labirintul ideilor, 
m-am întors sărac, flămând 

şi nimeni n-a tăiat „vitelul cel gras”. 
Am întins mâna cerând ajutor, 

am fost umilit, tăindu-mi-se aripile 
chiar de la primul zbor. 


M-am zvârcolit gândindu-mă 

la durerile lui Noe în lupta cu trupul nebun al apelor, 
la chinurile lui Odiseu sub lumina stelelor, 

sub lumina necruțătoare a soarelui, 

amândoi luptând cu moartea, 

amândoi aşteptând răbdători verdictul Tău. 


Tu i-ai făcut nemuritori. 
-Asa її găsesc imortalizati- 
unul în cartea sfântă, 

altul în cartea laică. 


Dar, eu, ... eu sunt unul dintre cei multi. 
Mă revolt, plâng, má dor lacrimile lor, 
mă ard lacrimile mele, 

implor cerul, mă rog la stele 

să-mi dea o brumă de lumină, 

să-mi dea clipa lor de tihnă. 


Vezi, am căutat să te ascult, 

să-mi amintesc mereu de cele zece porunci; 

dar bunătatea, bländetea, dreptatea, cinstea 

sunt călcate în picioare, 

transformate în durere, sărăcie, scrâşnete, revolte. 

Pe locul lor, in jilturi de catifea, 

räd sfidätoare, zeflemitoare: 

prostia, ipocrizia, fätärnicia, hotia, 

läcomia, crima, setea de sänge, räutatea, nedreptatea. 


Má doare si nu mi-e bine... 

О, Doamne, câte-aş mai avea să-ți spun! ... 
Tu, însă le cunoşti 

Acum, stând la umbra timpului, 

nu mi-a mai rămas 

decât speranţa că, după plecarea-mi 

din haosul în care m-ai lepădat, 

îmi va fi din nou ... bine. 

Singuraticul copac 


Ram mi-e bratul, 

Trunchi mi-e trupul, 
Sunt copilul nimänui. 


Vád lumina ce se-aprinde 
Printre frunze, apoi se stinge 
Sunt copilul orisicui. 


Cresc la umbra lui virginä 
Si sug seva cristalinä, 
Sunt copilul codrului. 


Mä aplec spre rädäcinä 
Noaptea, cänd e lunä plinä, 
Sunt copilul visului. 


Mângâi frunze de stejar, 


Sărut floarea de arțar, 
Sunt copilul dorului. 

Sträng la pieptul meu petale, 
Le prefac In cänt de soare, 

ÎI azvärl în largul zárii, 

ÎI trimit în largul mării 

Să îngâne legănând: 

Sunt copilul dorului, 

Sunt copilul visului, 


Sunt copilul codrului, 
Sunt copilul orişicui, 
Sunt copilul nimănui. 

Ochiul străzii 


Ос strázii nu se inchide 


niciodatä 

te urmäreste neincetat 
pändindu-ti fiecare gest 
fiecare pas 

te priveste de la distantä 
sä vadä 

dacä plängi sau dacä räzi 
asteptänd prilejul 

sä te mängäie 

sau sä te striveascä 


tu — nu ştii ce-ţi cere — 
sau nu mai vrei să ştii 
şi mergi înainte 

până te împiedici 

şi-ţi julesti genunchii 
şi-ţi sângerează pielea 
şi-ţi curg sentimentele 
privind la ochiul străzii 
care nu se închide 
niciodată. 

Porţia de viaţă 


Тан citeste ziarul 

mama umple borcanele cu zacuscä 
eu îmi consult orarul 
їп jurul meu bäzäie o muscá. 


Tata citeste ziarul 

cänd räde — cänd injurä 

mama sterge borcanele la gurä 
le fixeazä capacele 

eu deschid o carte 

dar gändul fuge їп айа parte 


Tata räsfoieste ziarul si mormäie 
„ăştia-s nebuni” 
mama aşează borcanele 
le numără, le mângâie, 
apoi — bombăne: 
„am terminat, nu mai pot” 
eu stau cu cartea deschisă 
o vorbă nu scot 


Tata trânteşte ziarul 
mama şterge aragazul 
mobilul sună 

eu sar ca o nebună 
-ştiu cine e- 

Mama se-ncruntä 
se-nfurie, strigä: „e-o saracie” 
Tata glumeste — perfid — zämbeste 
„dar ce-ai vrea unul din cei 500 
de miliardari 
sau dintre parlamentari?” 
eu mä uit pe fereasträ 
väd bolta cerului din care curge 
seninul albastru 
si strig: „Vin îndată 
cobor — sárind cäte trei trepte 
odatä - 
in urmá rásuná o voce 
supäratä: 

„und te duci, tu, fata?” 


1? 

Iluzii moderne 


N e hránim cu iluzii sintetice 

fabricate in sträinätate 

färä träiri autohtone 

färä alaiul vorniceilor 

färä cinstirea eroilor 

färä mestesugul olarilor 

färä pänze 

ca de päianjen lucrate 

de mäini curate 

de ochi luminosi 

de fete fecioare 

cu dalbe picioare 

şi trup mlădios 

Ne hrănim cu iluzii sintetice 
fabricate în străinătate 

fără obiceiuri păstrate 

în cutii sculptate 

de bătrânele 

ce se-ncäpätäneazä 

să aibă porţi ca-n satul lui Blaga 
sau să vadă Poarta sărutului 
zâmbindu-i printre norii 
deşi ai nepäsärii. 

Ne hrănim cu iluzii sintetice 
fabricate în străinătate... 

să nu uităm — însă 

că din spațiu celest — mioritic 
curg spre noi 

şi hora 

şi doina 

şi dorul 


făcându-ne nemuritori. : р 
Га umbra timpului 





34 


Disputa 


A 
[е mine si tine 


stá Coasta lui Adam 
finisatá — lustruitá — delicatä 
nu mai are nimic 

din fáptura-1 bärbäteascä 
mi-ai furat-o 

ai modelat-o 

dupä tiparul täu 

si-ai aşezat-o lângă 

sânii tăi 

ca să-mi amintesc cândva 
că a plecat de la mine 

şi intrând în trupu-ti cald 
a devenit una cu el 


O vreau înapoi 

o cer 

tu — însă — dai din umerii 
lingusitori 

iar ea — Coasta- 

ráde zgomotos stánd lejer 
între mine şi tine. 

Alint 


C iocolata, 


trup de fata 

cu gust dulce-amärui, 

cu mireasmä de gutui. 

Te visez in nopti stinghere 
ce-au fantome prin unghere; 
cand te strig-insa-dispari, 

te ascunzi-nu mai apari- 
chiar, daca ma vezi plangand, 
chiar dacă m-auzi râzând. 


Ciocolata, 

buze moi 

cu gust verde de trifoi. 

Te astept la mine acasa 

cu vin aromat pe masa, 
Vreau sa-ti dau doar un sarut 
sä-mi tii noaptea de urät 

iar dacä vom adormi 
dimineti ne vor trezi 

ne vor saluta din prag 

şi-mi vor spune cä-ti sunt drag. 


Ciocolatá, 
cu sâni tari 


ca şi trunchiul de arțar, 

porti coroanä auritä 

de primävarä-mpletitä. 
-vino, in vis la noapte iar, 
- du-mä-n palat de clestar, 
- toarnä-mä într-un pahar 
schimbä-mä, ca in povesti, 
in suc rosu de cires 

si bea al iubirii har. 


Ciocolatä, 

Ciocolatä, 

chipul täu iubit de fatä, 
nu-l voi uita niciodată... 
Îți alint ochii tăi dulci 
umbriti de gene prelungi, 
sorb noaptea din părul tău 
aşteptându-te mereu. 


Ciocolată, 

esti o zänä 

ce citeşti noaptea în lună 
Tu vezi stelele dormind... 
şi carul mare plutind. 

Le şopteşti încetişor 

că iti e de mine dor... 

Eu le-aud 

şi cânt îndată: 

Ciocolată 

trup de fată, 

cu gust dulce-amărui 

cu mireasmă de gutui, 

eu te-aştept la mine acasă 
cu vin aromat pe masă... 

Fereastra cerului 


M á uit si-o väd zämbind printre nori 


mă uit şi-o simt înlăuntrul meu 
licărind când mai slab, când mai puternic 


-еа- 


е fereastra cerului şi má rog 
să nu se închidă niciodată 
pentru mine. 


Dacă n-am purta în noi 

o fereastră deschisă spre cer 
am trece prin lumea frumosului 
fără să-l vedem 


Dacă n-am purta în noi 

o fereastră deschisă spre cer 
am trece prin lumea urâtului 
fără să-l detestăm 


Dacă n-am purta în noi 

o fereastră deschisă spre cer 
n-am cunoaşte lumea iubirii 
ŞI a urii 

fără să-ncercăm 

să iubim mai mult decât urâm. 

Imposibila iesire 


М: se pare cá universul este un pätrat 


încerc sá merg pe laturile lui 

mă lovesc de colţuri. 

Vreau să trec dincolo de linii 

şi-mi dau seama că, 

sunt într-un cub cu 

muchiile ascuțite, tăioase, duşmănoase 


Încerc să ies — dar nu pot — 

nici cerul nu pot să-l privesc 

prin sticla-i opacă, 

nici pământul nu-mi primeşte atingerea, 
pentru că sunt acum în mijlocul, 
cubului care mă strânge. 


si 

tot ce väd 

e — doar inima mea privind 

la jocul fläcärilor ce-o înconjoară 
zbătându-se să înlăture 

cenuşa din jurul ei. 

Clipa de rágaz 


Bunicii nostrii sunt copaci 

Cu ramuri groase, imbátránite. 
Ín fata lor, te-nchini si taci 
Sorbind cuvinte täinuite, 

Pe care le rostesc sfios 

Cu glas domol, melodios. 


H ai, lubito, sá mergem la bunici! 

mie sá-mi picure din prun tuicá bátráneascá 
iar tu sá te alinti privind coada veveritei 
-liră fräntä-fluturänd printre copaci. 


Hai, iubito, sá mergem la bunici! 
sä ne täiem din trupuri 

feliile murdare ale străzii, 

să ne dezintoxicăm sufletele 

de imensul sac de vorbe primite 
prin caracatita tehnologică a 
epocii ultramoderne. 


Hai, iubito, să mergem la bunici! 

să uităm-câteva zile- 

cum fug banii în facturi plămădite 

din apă, gaze, telefon, lumină, etcetera, etcetera 
să ne bucurăm de spuma laptelui 

ce-ţi sărută obrajii obosiţi, 

să-ți mängäi gutuile înmiresmate 

din părul tău ce-a uitat că este blond. 

Vino, iubito, sä mirosim a spray de fän, 

a porumb fiert, a pere cu nasu-n vänt 

sä räd de tine cänd te sperii de gänsac 

51 care-bärbat fiind-se-ntoarce victorios 

la nevestele sale, uitándu-se piezis cátre sac, 
asteptänd saltul gräuntelor in bätäturä. 


Hai, iubito, sä mergem la bunici! 

să învăţăm de la ei cum să stăm 

la umbra timpului. 

Vino, nu te mai gándi la nimic 

soarbe gustul, tráinicia şi înţelepciunea naturii. 


Acasă ne-aşteaptă, rânjind, 
automatismul vieţii. 

Actorii 
În amintirea lui 
Constantin Barcaroiu 


Viata lor-moarte si-nviere- 


repetatá de ,,N” ori 

pátatá de sánge 

însoțită de fiori 

involburata de nopţi nedormite 
de scrâşnete hilarice 

de iubiri fantomatice 

de nunţi cromatice. 


Vocea lor-mângâiere felină 
blestem malefic 

lovitură de trăsnet 

dangăt de clopot 

hohot de râs 

hohot de plâns 
ardere...epuizare...täcere. 


Värsta lor-scena-mozaic 

din zämbet, lacrimi si sudoare 
locul pe care s-au rostogolit 
vieti träite 

vieti pierdute 

locul in care au incoltit 

boabe de ganduri 

poleite cu raze de sentimente. 

Scena -locul sacru- prin care trece cald 

aerul purificator al artei 

prin care se strecoarä 
in hlamide multicolore 
fantomele celor ce-au fost 
întinzându-le celor ce sunt 
toiagul de aur al nemuririi 
marcându-le Destinul. 

Durerea visului pierdut 


M i-au surprins norii tristețea 

si s-au întunecat 

transformându-se în fantome ale cerului 
azvârlind priviri mânioase 

spre pământ. 


Mă lupt cu ceața ce devine 
tot mai deasă 
mă lupt cu vântul căutând descântul 
cu care să descătuşez norii 
lăsându-i să plângă 
peste câmpia sufletului meu 
stins de dor. 


Rătăcesc-alerg ca şi norii călători - 
învăluită în haina de mătase a visului 
mă trezesc strigând: 

hai-vino- 
vino din nou în visul meu 

si pe buzele mele unse cu polen 
indulcite cu miere 

vor cänta sute de fluiere 
modulate de Orfeu 

încrustate cu boabe de lacrimi 
strivite de mâna unui zeu 


vino 
si bratele mele vor deveni 
raze de soare si vor lumina 
iubirea pierdutá. 

Spovedania indragostitilor 


M ana in mana Plutim pe 


valurile apelor 

fara sá le atingem. 

Zburam peste soarele plin 

de inimi calde 

înfăşurându-ne trupurile noastre tinere cu ele. 
Îngenunchem pe pământul umed 

Ne Închinăm şi-i Sărutăm 

fertilitatea. 


Zâmbim licäritului stelar 
rămas uimit pe bolta cerului. 


Sub aripa ocrotitoare a lunii 
Marturisim, Că noi, 

suntem singurii stăpânitori 
ai universului încifrat. 

Metamorfoza 


[апга mine — cäinele 

nárile lui douá baloane 

ce se miscá ritmic 

umflándu-se si dezumflándu-se 
stráduindu-se sá prindá fumul 
scápat din tigara 

pe jumátate arsá. 


Am dresat cáinele 

l-am invätat ce-1 pozitia bipedä 
l-am pus s-alerge 

sä-nvärtä coada 

condus de o baghetä 

ca la ruletä. 


Cäinele meu 

saltä-n sus si-n jos 

ca un zmeu bätut de vänt 

-dacă-l cert- stă cu botul în pământ 
ascultând cuvânt cu cuvânt 

apoi se uită în ochii mei 

socotind că-i, fără temei 

mustrarea mea. 

Nu lasä pe nimeni sä se apropie 
laträ gros si zgomotos 


se repede furios 
la toţi care-l deranjează. 
sau...îl marginalizează. 


Câinelui meu 

i-am cumpărat o mască de om 

şi l-am făcut domn 

l-am îmbrăcat în frac 

i-am pus o pălărie fistichie pe cap 
un baston argintat 

şi-am pornit-o la plimbat 

pe-o stradă îngustă-pe-nserat. 


Un întârziat — ce părea cam beat 
s-a oprit în faţa mea 
râdea, mă-nghiontea, mă insulta... 
speriat i-am spus câinelui 
„Sari la el” 
s-a uitat însă mirat 
n-a reacționat 
când — apoi — enervat l-am întrebat 
de ce nu m-a apărat 
a sărit înfuriat 
şi tăios mi-a replicat 
„Ai uitat, m-ai făcut domn... 
Cum să mai Sar, eu, la om?... 


» 

Sfidare 


О felie de noroc 

atärnä de märul colorat cu foc 
ce doarme într-un copac 

frânt pe jumătate 

de durerea ploii 


se-ntinde o ramură de brat 
se-ntinde un iris într-un ochi 
s-o fure 

sä-i guste trupul tăiat 
vitaminizat cu iluzii 

cusut cu vise 

ieşite prin găoacea nopților 
îmbrăcate în haina insomniilor 


un vânt sugubät se joacă 
desenând spirale de aer 

atinge täfnos mărul colorat cu foc 
desprinde felia de noroc 

o azvärle din loc în loc 

sus —tot mai sus- 

scăldând-o în unduirea cerului 


Jos —puzderie de umbre- 
se perindă prin lumina difuză 


aşteptând-o să cadă 

sä-i simtä lumina glacialä 
sä-i guste trupul täiat 
vitaminizat cu iluzii 
cusute cu vise 


ieşite din gäoacea nopților 
îmbrăcate în haina insomniilor 

Necrutätorul timp 


Fuca visului absurd 

aleargă prin unghere 

-mă vede- 

şi zâmbindu-mi strâmb 
întinde mâna-i slabă cu degete 
prelungi 

cercând să mă conducă 

pe drumu-i crud şi strâmt. 


Nu mă lua-ii spun- 


n-am ars îndeajuns 
mai am încă járatec 


dă-mi timp să-l transform în cenuşă 
lasă-mă să-i găsesc o urnă 

s-o aşez lângă o icoană 

dă-mi timp să-l transform în cărbune 
când îl aprind să ardă cu flacăra vie 
să strălucească mai mult timp 


sau poate doar un minut 


fulgerul său timid să treacă în nemurire. 

Instantanee 


Re-trăire 


Por: umbra propriului trecut, 


Un joc din negru si lumini 
Pecetea primului sárut 
Domneste in ochii mari, senini. 


Din trupul candid de fecioarä, 
Pástrez mirosul de salcâm 
Sub care stam odinioară, 
Plutind pe-al viselor tărâm. 


Uimit, simt cum mireasma lui 
Zburdând, deschide-o poartă, 
Intrând în sufletu-mi vrăjit 
De tot ce-a fost odată. 


Pe crengi, dormind infäsurati, 
Ciorchinii grei de floare 
Tresar din somn infiorati 
Simtind o lină boare. 


lar eu trecând cu umbra grea, 
Un joc din negru şi lumini, 
Aş vrea din nou să mai rămân 
Să simt parfumul de salcâm. 

Adolescentinä 


A 
I palma ta caldä dormea 


60 


un boboc de trandafır. 

O undä de zefir 1-а trezit 

1-a luat mireasma 

si a ascuns-o gräbit 

in sufletele noastre. 

Pe buzele tale, fragi roşii 

se räsfätau 

imbibati de aroma pădurii. 

Am sorbit-o însetat, precum 

albinele beau nectarul fierbinte 

al florilor 

ducându-l în lumina poenii, 
ascunzându-l la umbra 

fagilor. 

Printre trupuri , îmbrăcate cu frunze mici, 
strălucesc jucäuse afinele din ochii tăi, 
chemându-mă şi alungându-mă 

ca pe-un Arlechin pe scena lumii... 


Şi-n râsul nebun al soarelui 
şi-n surâsul nemişcat al norilor, 
trupul tău curge lin spre mine 
înfăşurat în marea taină 

a iubirii. 

Decor primäväratec 


Cate emotii mi-ai trezit 


Cänd märtisoru-n piept mi-ai pus. 
Si de cät timp, timid, te-astept 
Dupä ce soarele a apus. 


Má uit la firul rosu-aprins 

Ce lin se-ncheagä cu cel alb, 
Văd mâinile, cum într-un vis, 
Au împletit cuvântul „drag”. 


Vei spune, poate, că-s romantic 
Sau demodat, înapoiat... 

Dar märtisorul cel sägalnic 

Imi umple viata de bärbat. 


ÎI port pentru că el vine, 
Din lumea pliná de legende, 
Urcánd si coboránd coline, 
Imprästiind culoarea verde. 


De sub pämäntul incä umed, 
De sub cojocul babei Dochii 
Apar, cu fata numai zämbet, 
Flori multe imbräcate-n rochii. 

lar eu, privind la trupul lor, 

- un vänt as vrea sä mi te-aducä, 
Să-ţi văd albastrul ochilor. 

Si să-ți sărut orice cuvânt, 

Се l-ai sădit în märtisor, 

Stiind că ţi-e de mine dor. 

Implorare 


Pioaie de vară-bob luminos şi sfânt 


ce cazi mirat pe pământ 
mängäie-i scoarța crăpată, uscată, 
umezeşte-i piatra fierbinte 

ce doarme sub cămaşa asfaltului. 


Ploaie de vară-bob de lacrimă 
spală-mi sufletul de frigul urii, 
spală-mi fruntea de ridurile vieții, 
spală-mi ochii de mizeria străzii! 


Ploaie de vară-bob cald şi rece 
dă-mi stropul tău de linişte 

să-l azvârl peste zbuciumul lumii, 
să-l aşez peste trupurile încovoiate, 
să-l transform în descântec 

ca să alung neliniştea din noi. 


Ploaie de vară-bob cristalin şi frânt 
-ştiu-eşti doar fulgerul unui gând. 

Regrete 


Fugen cernite, zilele de toamnă, 


Sub ploaia murdarä de fum nemilos, 
Doar apa curgând, îndrăzneață şi deasă, 
Râdea şi-ţi intra pan’ la os. 


Năluci din poveşti rătăceau zgribulite 
Si-n jocuri fluide şi-n salturi grabite, 
Timid, sărutau statuile mute. 


Îmi strâng în tăcere pe trupul trudit 
Sacoul, şi merg înainte 

Zăresc printre norii cei negri plecând 
Iubirea ce-n mine murise. 


Mi-e frig şi-aş dori o frunză, măcar, 
Să-mi stea pe obrazul cuminte. 

Să râdă de mine strigând: „în zadar, 
Astepti înc-o vară fierbinte!” 


Dar paşii mă poartă, din nou, într-un parc 
Cu trup răvăşit şi gol de cuvinte... 

Simt vântul, nebunul, îmbrăcat într-un frac 
Cântând distonant, printre flori veştejite. 

Senzatii de toamnă 


В... cu miros de toamná, 


Ce-ai furat Condur de Doamnä, 
Du-mä-n coroanä de pomi, 
Să văd frunzele în somn 
Jucându-se în văzduh, 
Aruncând vorbe de duh, 
Ce se opresc pe-un butuc, 
Care-a fost odată nuc. 
Du-mă-n coroană de pom 
Să văd merele cum dorm, 
Măr domnesc şi ionatan, 
Ce ne dau, an după an, 
Trupul lor cărnos şi bun 
Învăluit în parfum. 


Boare, cu miros de toamnă, 
Ce-ai furat Condur de Doamnă, 
Simt o aripă de vânt, 

Strugurii i-aud strigând, 

54-1 culeg - cântând de dor — 
Sub privirea fetelor. 

S-adun mireasma din vie, 
Vinul alb — cristal să fie. 

Să-l bea, cui este sortit, 

În cupe mari de argint. 

Să-l ridice-n zarea albastră, 
Pân' la pasărea crăiasă, 

Care urcă înspre soare 
Triluri lungi ca vechi vioare. 


Simt o aripă de vânt... 
Atingând tristul pământ, 
Şoptind ierbii, ce se zbate, 
C-ar fi bine să îşi caute 
Loc, să doarmă liniştită, 
Până-ntr-o zi însorită, 
Când va veni dintr-o dată 
Primăvara înstrăinată, 
Aşternând peste câmpii 
Verde de grâu incoltit, 
Din pământ abia ivit... 


Boare, cu miros de toamnă, 
Fericită cälätoare!... 

Fii, te rog, cu mine, Doamnă. 
Lasă-mă să te aştept, 

Pe alei cu frunze moarte, 
Să-ţi dau gândurile toate, 

Să le dai la cine ştii, 

Că mi le-ar putea ghici... 
Toamnă, toamnă... 

Fii, te rog — cu mine Doamnă. 

Toamna - detaliu 


Bora cereascá — trup de balaur 


zvárcolindu-se tembel 

copacii — leagäne iernatice pentru 
päsärile statornice 

frunzele — zdrente colorate pe trotuarele 
nemáturate 

ciorile — pete negre pe várfuri 
încă verzi 

aleile — dâre gri cu urme de 
pantofi cu toc 

castanele — piei de arici căzute pe 
straturi de flori veştejite 

lacul — oglindă ştearsă de vânt 
nebunatic 

băncile — mumii învelite în pustiu 

mucurile de ţigară — lacrimi strivite 
sub tălpi pierdute 

grădina de vară — sticle goale dormind 
pe mese — sub pălării uitate 


eu — sunt un hamei şi m-agät 
de trupul toamnei 
mângâindu-i coapsele 

Asteptare 


E. un asfintit tomnatec 

Cänd soarele rádea de noi, 
Cálcam pe frunzele uscate 
Si admiram copacii gol... 


Un nor urät si-nvolburat, 

Nebun, s-a îndreptat spre soare, 
Dar mândrul astru, supărat, 

Spre pământ fruntea şi-a închinat, 
Să adoarmă-n pace şi uitare. 


Mergând pe-alei imbrätisati 
De haina toamnei arămii, 
Păşeam domol, de dor purtați, 
Sub vraja lunii argintii. 


Pe obrajii noştri sidefii, 
Pe ochii umezi de mirare 
Umpluti cu vise de copii, 
Cu sunet vesel de chitare; 
Iubirea iti făcea cărare. 


De-atunci, iubito, te aştept 

În fiecare zi de toamnă 

Să mângâiem copacii goi 

Cu frunzele trecând în goană. 

Reverie 


|, noaptea asta albä si linä de Cräciun 


L-ascult, täcut pe Strauss si-mi pare deodatä 

Cä FLUTURELE NOPTII - un strengärel se joacä 
Fugind voios din calea micutului lästun. 

MAZURCA má trezeste. O POLCÁ sältäreatä 

Má scoate din uitare si-mi tine companie 

Şi-mi simt apoi tot trupul zăcând în armonie... 

Täcut l-ascult pe Strauss şi parcă, deodată, 

În atmosfera calmă şi plină de sfânt duh, 

Văd SILUETA PLUTITOARE ce trece prin VĂZDUH. 
Chiar BARFITOAREA tace, când VALSUL prinde viață... 


Iar eu, furat de vise, l-ascult tăcut, pe Strauss. 

Şi-alerg cu el prin lume şi sute de baghete, 

Mişcări de vrăjitoare în aer desenează 

Lăsând sărutul suav pe fetele cochete 

Şi-n inimi dorul tainic al celor ce visează 

La muzica sublim ce pe viori dansează. 

Doar DUNĂREA ALBASTRĂ se plimbă printre stele, 
Oprindu-se uimită la una dintre ele 

Stropită cu fulgi albi, din noaptea de Crăciun, 

Aduşi de vântul iernii din depărtat cătun. 


Sfios, l-ascult pe Strauss şi pare, deodată, 
Că lângă bradul verde, împodobit cu globuri, 

Crescut-au flori märunte cu nuante dulci de movuri 
lar micile petale, färäme dintr-un dor, 

Zburdau innebunite, in zorii diminetii 

Pe muzica ritmatä din MARSUL LUI RADETKI. 


Descätusat de gänduri, scäldat in melodie, 
Mi-ndrept, ades, privirea spre vechiul, lungul drum 
Si văd cum pleacă, iarăşi, bătrânul Mos Crăciun... 


Pios - l-ascult pe Strauss - în noaptea de Crăciun. 


La umbra timpului 
76 


Suräsuri nostalgice 


P: strada täcutä, cu frunze ce cad, 


Femei, cu miros de parfum si de fard, 
Pe tocuri inalte, cu pletele-n vänt, 
Nostalgic privesc spre soarele bländ. 


ж 


Piticul, cu geanta mai mare са el, 
Ascultá cum sar si se ceartá cuvinte 
Invätate la scoalá-chiar ieri- 

Si räde-pändind vrájitorul cel chel- 
Ce-ndatá le-aseazá ín poveste 
Fäcändu-le aripi „să zboare spre cer”. 


ж 
Floráreasa s-a închircit de frig... 
Tremurând, mângâie crezantemele 
şi frunzele de pipirig 
căutând 
soarele...care s-a ascuns în ele. 


ж 


Crai si cräite stau in cuiburi umede 
şoptindu-şi, încă, vorbe de iubire. 
Pictată cu frunze, grădina suspină... 


ж 

Sufletu-i candid isi tese o carapace 
Din coji de castane cu ace, 
Ca s-o apere de iarna ce-1 gata 
sá viná. 
ж 

Un trandafir nu vrea sá moară 
stă drept, 
purtând ca semn al vieţii, 
un boboc roz-sidefiu 
ce pare că spune: 

„vreau sa fiu veşnic 


|” 


ж 


Suflete plutesc іп jurul bäncilor 
căutând aburul cald al iubirii. 
Fantome se strecoară pe cărări 
pierzându-şi conturul în noapte. 


ж 
Сегш е plin de soapte, 
Ele n-ajung pe pämänt, 
ci se pierd in hlamida unui vänt. 


ж 


Un brädut cu värful са о antenä 
parabolicä 

strigä florilor vestejite: 

„Nu fiti triste, 

la primăvară veți fi din nou 
frumoase!” 

Gändul unui cärturar, 

- bucatä de creier spiritualizat, 
devine-multiplicat - 

cărămidă din zidul eu-lui său 

Instantanee 


Un adolescent timid 

Fetei ii oferä о floare. 
Ea-l intreabá cu mirare: 
„N-ai cumva şi o tigare?” 


ж 


О pensionarä incearcä 

sä le spunä unor tineri 

buni de gurä, 

Ce se cheamä violentä de limbaj. 
„Fii, cucoană, serioasă - zise unul - 
noi îi spunem tatuaj.” 


ж 


Intr-un magazin luxos, 
Un copil dä un pupic 
Fät-Frumosului pitic. 


ж 


Vitrina-i cu portocale, 
Ananas, kiwi, banane... 
Buzunarele...sunt goale! 


ж 

Pe un maidanez látos 

Теп, tu l-ai servit cu-n os. 
Azi i-ai dat coltul de päine. 
L-a-ngropat...să-l aibă mâine! 


ж 


Е nebunä уаса iarä, 
Gripa-este aviarä 

Porcu-i cu trichinilozä (?) 
Sigur...nu mai face nevrozä. 


ж 


Chiar іп zi de Dragobete 

s-a gäsit el sä se-mbete 

si sä strige-n gura mare: 
„Da-ti-mi, má, si mie o floare!” 


ж 


Alo! Alo! 
telefonul-deranjat 

Alo, alo - telefonul-ocupat 
Alo, alo -strigä el înfuriat. 
Un glas dulce її ráspunde: 
„numărul nealocat” 


ж 
Ре grätar, in iarmaroc, 
se frig niste mititei... 
lar berarul strigä aläturi: 
„Hai, noroc! Bea si bere dupä ei 


|” 


ж 

O fetitá plänge-n colt, 
De-a fäcut batista bot. 
Fiindcă a luat note mici 
Si nu merge la bunici. 


ж 


De cänd е democratie 

Nu-si mai spun „lele, bädie”, 
Auzi numai „domn şi doamnă”, 
De cu iarnă până-n toamnă. 


ж 


O tarabä cu ziare, 

Reviste cu funduri goale... 
O bätränä le priveste 

Apoi încet îmi sopteste: 
„Oare astea chiar se vând? 
Ele-s dracu pe pământ!” 


ж 


Din frunzarul adormit 
S-a trezit un ghiocel... 
Zäpada plänge sub el. 


ж 


А rämas de astä-varä, 

Un circar, la noi-pe iarnä 
Fiindcá circul n-are casá 
Îşi face...numärul-pe masă. 

„In căutarea timpului...trait” 


Poeta „de jure” a oraşului nostru — profesor Cecilia Bänicä- 
Pal — un dascäl cu ,,D” mare, mai ales la: „unde oare e Seralul de- 
altă data?” ne dăruieşte, în aceste zile, un nou volum liric —La 
umbra timpului — nu doar de a ,,o” mai сій, ci a „ne” aminti din 
urmá. 

O altá suitá de popasuri, prin care evadám - ca gen, in „värfuri 
de picioare”, insä ca stil, „cu pumnii stránsi” de multe ori — micá 
evadare din marele Tor social, spre a fi, de la un vers la altul, 
nostalgicii lui Robinson. 

O paginá mai jos si „insula crusoicá” ce s-a-nältat pe fugä, 
aflat sá stea aici, íntre douá straturi cu flori. O baricadá ridicatá 
doar din suflet, fárá a se striga: „Pe aici nu se trece” ci doar 
soptindu-se, amar, că „s-a trecut” deja. 

Un „ieri” şi-un azi” şi chiar şi-un „mäine”, nu trec „agale” pe 
lângă versuri. Trecutul e-acum, din „Fata morgana”, un „Fost 
morganatic”, de loc uitat. El e acum o Arcadie, scufundată într-un 
Ocean de amintiri. Şi-n drumul lor înspre „acum” din pure cum 
eram, au devenit „miraj”. 

Prezentul care, ca întotdeauna, e un „memento”. Aici autoarea 
este, asemenea Victoriei din „Baltagul” şi o neîmpăcată şi o 
neînfricată. Respirația sa epigonianä, e fără ritm. O lirică, acum 
metamorfozată în repetate interogatii, „strigate” într-o sală, a 
„ochilor pierduţi”. Dar nu „pierdute” au rămas şi-acele voci, care 
acum lovesc, cu „pianissimo” în acel „fortissimo” al destinului şi al 
viselor, rămase doar visate. 

Din când în când, „baricadista” noastră, apartenentă mai mult 
la „cohorta condeiului” îşi lasă versul-armă lângă parapet şi mai 
„trage o fugă” prin împrejurimi. 

O ieşire ancestrală către „poala” mamei, unde-i aşa de bine, 
chiar ca amintire, dar de unde, mai târziu, trebuie să pleci, această 
matrice trebuie a fi doar un „cuib”....Şi a zburat, la început cu 
teamă, pentru ca, mai târziu, aceleaşi aripi să devină cosmice şi să 
fie insufletite de Iubire. 

Desi acest cuvänt isi are zeci de sensuri, autoarea si acum, se 
contopeste cu acel pe „Pre-iubire”. Acei „fiori” dintâi şi numai de 
atunci, ce n-au cunoscut încă, nici cercul de binom si nici 
înşelătoarea protoplasmă. 

Până la toate acestea, doar „Floarea de salcâm”. 

Iubirea, ca „Poartă spre Cer” şi nu îngăduiri de täränä. Acolo 
suntem Zei, departe de teluricul prometeism. Nu e o „Ars amandi”, 
ci un „Amar ars” dacă se vorbeşte, astăzi despre „Marea 
expansiune universală” acum, în acest fiorilegiu liric, autoarea 
desfăşoară o altă mare expansiune: Iubirea. 

Autoarea Cici Pal, când îşi mai potoleşte zborul, se-ntoarce cu 
drag şi acasă, acolo unde o aşteaptă acea Triada existenţială, fără 
pereche în lume: Dorul, Doina şi cu Hora, spre a mai medita la 
acest neastâmpăr al Timpului. E-o toamnă de basm şi pentru ea, ca 
şi în natura din jur. Bunicii de-adineauri nu mai sunt, dar amintirile 
cu ei, trăiesc din plin. 

„Acasă la ea” e şi atunci, când scrie! 

Un „romantism pe şleau” sau un Esenin care, când se-nfioră 
de-amintiri, când, uneori, se supără pe rădăcina supărării. 

Sunt creionări ce par fugare, dar care, în ascuns acoperă 
„Povestea vietii...sale”, nu ca o aureolată „Doamnä”, ci са o 
„doamnă” ce-şi sărută, „toamna”. 

Se uită-n urmă şi surâde, se uită-n jur şi amarul o cuprinde. 

„Opriti Planeta...m-am înşelat!” 

Dar unde sá coboare...? 


Gheorghe A.M.CIOBANU 

Multumiri, 
doamnelor: Magdalena Avä 
Maria Neculai, 


danei, Farmacia Aruncus 
Hotel Mariko Inn 


si 
domnilor: Dumitru Oatu, om de afaceri 
Matei Constantin Creangä, artist popular 
Ing. Dan loan, Oradea 


Ec. loan Casapu 


pentru sprijinul material si spiritual acordat. 

Măsura timpului 


Căutăm liniştea de dinainte de noi 
Căutăm liniştea de după noi 


Măsurăm timpul 


dintre cele două linişti... 

fl gasim imens, dur, necrutator, 
plin de suliti, plin de foc, 

de apă, de vânt, de värtejuri nebune 


Măsurăm timpul 
dintre cele două linişti... 


ЇЇ găsim îmbălsămat cu arome şi culoare, 
strălucitor, îmbrăcat în petale, 

dornic de iubire, îmbibat de frumos, 
senin şi blând, pur şi duios. 


Trăim timpul ce ni 5-а dat 
Trecem prin spaţiul dintre 
Cele două linişti, 


măsurând totul cu ochii minții, 


retrăind totul cu ochii sufletului, 
căutând mereu liniştea de dinainte de noi, 


aşteptând mereu liniştea de după noi. 


db wha Fed 


